CELEX: C2007/297/36
Language: el
Date: 2007-12-08 00:00:00
Title: Υπόθεση C-428/07: Αίτηση για την έκδοση προδικαστικής αποφάσεως, την οποία υπέβαλε το High Court of Justice (England and Wales), Queen's Bench Division, Administrative Court στις 14 Σεπτεμβρίου 2007 — Mark Horvath κατά Secretary of State for Environment, Food and Rural Affairs

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/22
            
         Αίτηση για την έκδοση προδικαστικής αποφάσεως, την οποία υπέβαλε το High Court of Justice (England and Wales), Queen's Bench Division, Administrative Court στις 14 Σεπτεμβρίου 2007 — Mark Horvath κατά Secretary of State for Environment, Food and Rural Affairs
   (Υπόθεση C-428/07)
   (2007/C 297/36)
   Γλώσσα διαδικασίας: η αγγλική
   Αιτούν δικαστήριο
   High Court of Justice (England and Wales), Queen's Bench Division, Administrative Court
   Διάδικοι στην υπόθεση της κύριας δίκης
   
      Προσφεύγων: Mark Horvath
   
      Καθού: Secretary of State for Environment, Food and Rural Affairs
   Προδικαστικά ερωτήματα
   
               1)
            
            
               Σε περίπτωση που ένα κράτος μέλος έχει δημιουργήσει ένα σύστημα διοικητικής αποκέντρωσης, στο πλαίσιο του οποίου οι κεντρικές κρατικές αρχές διατηρούν εξουσίες προκειμένου να ενεργούν στο σύνολο της επικράτειας του κράτους μέλους για να εξασφαλίζουν την εκπλήρωση των βάσει του κοινοτικού δικαίου υποχρεώσεων του κράτους μέλους αυτού, σε σχέση δε με τον κανονισμό (ΕΚ) 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) 2019/93, (ΕΚ) 1452/2001, (ΕΚ) 1453/2001, (ΕΚ) 1454/2001, (ΕΚ) 1868/94, (ΕΚ) 1251/1999, (ΕΚ) 1254/1999, (ΕΚ) 1673/2000, (ΕΟΚ) 2358/71 και (ΕΚ) 2529/2001 (1) (στο εξής: κανονισμός του Συμβουλίου):
               
                           α)
                        
                        
                           Μπορεί ένα κράτος μέλος να περιλαμβάνει απαιτήσεις που αφορούν τη συντήρηση των ορατών μονοπατιών δημόσιας χρήσης στις προδιαγραφές του των ορθών γεωργικών και περιβαλλοντικών συνθηκών κατά την έννοια του άρθρου 5 και του παραρτήματος IV του κανονισμού 1782/2003 του Συμβουλίου;
                        
                     
                           β)
                        
                        
                           Σε περίπτωση που οι διατάξεις συνταγματικού δικαίου ενός κράτους μέλους προβλέπουν ότι διάφορες περιφερειακές αρχές έχουν νομοθετική αρμοδιότητα σε σχέση με διάφορα συστατικά μέρη του κράτους μέλους αυτού, μπορεί να προκαλέσει ανεπίτρεπτες δυσμενείς διακρίσεις το γεγονός ότι τα συστατικά μέρη έχουν διαφορετικές προδιαγραφές όσον αφορά τις ορθές γεωργικές και περιβαλλοντικές συνθήκες κατά την έννοια του άρθρου 5 και του παραρτήματος IV του κανονισμού του Συμβουλίου;
                        
                     
         
      (1)  ΕΕ L 270, σ. 1.